Micha Maria Karlslund
Micha Maria Karlslund, f. 1963, dansk glaskunstner. Efter at have været assistent hos glaskunstneren Steffen Dam (f. 1961) og ansat hos Tchai Munch og Finn Lynggaard etablerede hun i 1990 s.m. Steffen Dam i Aarhus værkstedet Dam & Karlslund Glas, der i 2000 flyttede til Handrup ved Ebeltoft. 
Micha Maria Karlslund har i sine ofte skulpturelt prægede arbejder udviklet et forenklet og organisk formsprog, der også er kommet til udtryk i installationer som Happy, darling? (2005). Ligesom Steffen Dam har hun en omfattende udstillingsvirksomhed i både Danmark og udlandet.